staqsa lill-Ministru għall-Intern, is-Sigurtà Nazzjonali u l-Infurzar tal-Liġi: B'referenza għat-tweġiba tal-mistoqsija parlamentari 13386, jista' l-Ministru jgħid kemm inxtraw jew ingħataw kotba fil-librerija tal-Faċilità Korrettiva ta' Kordin f'dawn l-aħħar ħames snin? Ninforma lill-Onor. Interpellant li fl-aħħar snin iż-żieda ta' kotba fil-librerija tal-faċilità korrettiva ta' Kordin kienet kollha kemm hi frott għotjiet ta' paroċċi u NGOs li għamlu numru ta' donazzjonijiet. Għaż-żmien li ġej it-tmexxija tal-Aġenzija għas-Servizzi Korrettivi se tkun qed tfittex li tikkolabora ma' entitajiet li jippromwovu l-qari mhux biss biex jiżdied l-ammont ta' kotba, iżda iktar minn hekk biex iktar priġunieri jkunu mħeġġa jużaw din il-librerija hekk kif sal-lum dan in-numru hu wieħed minimu.
FAĊILITÀ KORRETTIVA TA' KORDIN – XIRI/DONAZZJONIJIET TA' KOTBA FIL-LIBRERIJA